31.10.2024.

JAVNI POZIV ZA ISKAZ INTERESA ZA SUDJELOVANJE GLAZBENIKA I GLAZBENIH SASTAVA/BENDOVA NA MANIFESTACIJI

„BLAGDANI NA PROMENADI“ 2024.

 Manifestacija „Blagdani na Promenadi“ održati će se od 13. do 31. prosinca 2024. godine u Karlovcu, na Šetalištu dr. Franje Tuđmana. Organizator Manifestacije je Grad Karlovac.

 Grad Karlovac poziva zainteresirane glazbenike (pjevačice/pjevače) i glazbene sastave/bendove koji žele sudjelovati u manifestaciji „Blagdani na Promenadi“ 2024. da svoj interes za održavanjem koncertnog nastupa na Manifestaciji iskažu putem Obrasca za prijavu.

Prihvatljivi su različiti glazbeni žanrovi (domaća i strana glazba) koji odgovaraju Manifestaciji poput kategorija Pop - Rock, Soul, Blues, Jazz, Rhythm and blues, Funk i slično.

Obavezni dio prijave je link s video ili audio snimkom nekog od prethodnih nastupa glazbenika/glazbenih sastava.

Grad Karlovac će osigurati prigodno ukrašenu pozornicu (Glazbeni paviljon) i tehničke uvjete potrebne za provedbu programa (razglas, rasvjeta, prijava ZAMP-u, prijava MUP-u, zaštitarska služba za vrijeme održavanja programa te ostale organizacijske elemente ovisno o potrebama programa).

Popunjeni Obrazac za prijavu potrebno je dostaviti putem emaila na adresu: manifestacije@karlovac.hr

najkasnije do ponedjeljka 11.11.2024. do 24:00 sata.

Organizator zadržava pravo tražiti dodatna pojašnjenja ili dokumentaciju.

Razmatrat će se samo pravodobno prijavljeni programi dostavljeni isključivo elektroničkim putem na propisanom Obrascu za prijavu programa.

Odluku o odabiru donosi Organizacijski odbor za organizaciju adventskih, božićnih i novogodišnjih blagdana 2024. godine. Organizacijski odbor zadržava pravo ne prihvatiti predloženi program bez obveze obrazloženja svoje odluke.

Svi prijavitelji biti će obaviješteni o rezultatima odabira elektroničkim putem najkasnije do 19. studenog 2024.

S odabranim prijaviteljima sklopiti će se ugovori kojima će se detaljno urediti prava i obveze ugovornih strana sukladno zakonskim aktima.

Odabrani programi bit će promovirani putem službenih web stranica i društvenih mreža Manifestacije.

Sva pitanja vezana uz ovaj Javni poziv mogu se postaviti isključivo elektronskim putem, slanjem upita na e-adresu: manifestacije@karlovac.hr